કાર્યક્રમ ટાણે આંગણવાડી કર્મચારી સંગઠનના જિલ્લાના પ્રમુખ શકુંતલાબેન પટેલે જણાવ્યું કે છેલ્લા કેટલાક સમયથી તમામ સેવા બજાવનારાઓના પગાર વધારાયા છે પરંતુ આંગણવાડી કર્મચારીઓના પગારમાં વધારો કરાયો નથી. સને 2011માં જે પગાર હતો, તેજ આજે પગાર છે. ચાલુ વર્ષે બજેટમાં વધારાની આશા હતી પરંતુ કોઈ વધારો કરાતા આશા ઠગારી નીવડી છે. શકુંતલાબેને વધુમાં જણાવ્યું કે આજે 16મીથી 18મી સુધી ત્રણ દિવસ કામથી અળગા રહેવાનો નિર્ણય લીધો છે. આજે મહત્તમ આંગણવાડીઓનું કામકાજ ઠપ થયું હતું. અહીં ઉલ્લેખનીય છે કે આંગણવાડી વર્કરોએ ગઈકાલે 15મીએ જિલ્લા કલેકટર, ડીડીઓ અને સંકલિત બાળ વિકાસ યોજના અધિકારીઓને આવેદનપત્ર આપ્યું હતું.